
Der er aktuelt høj fart i dansk økonomi oven på genåbningen af samfundet efter 
vinterens smittebølge. Den hurtige fremgang betyder, at aktiviteten og beskæfti- 
gelsen nu overstiger niveauet før coronapandemiens udbrud. Aktiviteten er der- 
med kommet hurtigere tilbage end ventet, og i betragtning af tilbageslaget i foråret 
2020 har økonomien rejst sig særdeles hurtigt. 


Den markante fremgang betyder, at dansk økonomi er på vej tilbage i en højkon- 
junktur, selvom nogle brancher fortsat er påvirket af pandemien. Mange virksom- 
heder rapporterer i øjeblikket om mangel på arbejdskraft. Det hænger blandt an- 
det sammen med et ekstraordinært højt rekrutteringsbehov i forbindelse med gen- 
åbningen. Samtidig er der fortsat en del arbejdskraft beskæftiget i coronarelaterede 
job både i det private og det offentlige. De udgør en arbejdskraftreserve, som ef- 
terhånden kan frigøres. 


Dansk økonomi har gode forudsætninger for fortsat fremgang. Virksomheder og 
forbrugere har god mulighed for at indhente udskudte investerings- og forbrugs- 
behov, og en udvidelse af arbejdsstyrken understøtter vækstmulighederne i de 
kommende år. På den baggrund ventes dansk økonomi at vokse med henholdsvis 
3,8 pct. i år og 2,8 pct. næste år, og beskæftigelsen ventes samlet set at stige med 
75.000 personer fra 2020 til 2022, jf. tabel 1. 


Tabel 1 
Nøgletal for dansk økonomi 


2019 2020 2021 2022 
Realvækst, pct. 
BNP 211 -2,1 3,8 2,8 
Privatforbrug 12 -1,3 32 4,1 
Offentligt forbrug 1,5 -1,7 4,7 -1,8 
Faste erhvervsinvesteringer -0,6 2,0 2,4 53 
Eksport 5,0 -7,0 rel 5,8 
Import 3,0 -4,1 8,2 5,2 
Prisudvikling, pct. 
Forbrugerpriser 0,7 0,4 13 15 
Boligpriser 3,0 4,5 131 38 
Timeløn i privat sektor 25 1,9 2,6 2,8 
Arbejdsmarked 
Beskæftigelse (i alt, 1.000 personer) 3.003 2.982 3.024 3.057 
Beskæftigelse (ændring, 1.000 personer) 40 -21 42 32 
Bruttoledighed (i alt, 1.000 personer) 104 133 114 104 





Anm. : Det offentlige forbrug er opgjort ved outputmetoden i 2019-2020. Opgjort ved inputmetoden inkl. 
afskrivninger er den offentlige forbrugsvækst 0,2 pct. i 2019 og 0,2 pct. i 2020. Det offentlige forbrug er 
forudsat ens ved output- og inputmetoden i 2021 og frem. 

